દાંતીવાડા તાલુકાને દુષ્કાળગ્રસ્ત જાહેર કરવા માંગ સાથે આજે દાંતીવાડા તાલુકામાંથી મોટી સંખ્યામાં ખેડૂતો અને કોંગ્રેસ આગેવાનો દ્વારા રેલી યોજી સરકાર વિરોધ ભારે સૂત્રોચાર કરી દાંતીવાડા મામલતદારને આવેદનપત્ર આપવામાં આવ્યું હતું. દાંતીવાડા તાલુકાને દુષ્કાળગ્રસ્ત જાહેર કરાયો નથી. જેથી ખેડૂતોએ સરકાર સામે ઉગ્ર ઓદોલનની ચીમકી ઉચ્ચારી છે. તાલુકામાં વરસાદ સાવ નહિવત થયો હતો છતાં પણ દાંતીવાડા તાલુકાના ગામોને સરકાર દ્વારા દુષ્કાળગ્રસ્ત જાહેર નહિ કરવામાં આવતા ખેડૂતોમાં ભારે રોષ જોવા મળી રહ્યો છે.